CELEX: 32011L0094
Language: sl
Date: 2011-11-28 00:00:00
Title: Direktiva Komisije 2011/94/EU z dne 28. novembra 2011 o spremembi Direktive 2006/126/ES Evropskega parlamenta in Sveta o vozniških dovoljenjih

29.11.2011   
            
            
               SL
            
            
               Uradni list Evropske unije
            
            
               L 314/31
            
         DIREKTIVA KOMISIJE 2011/94/EU
   z dne 28. novembra 2011
   o spremembi Direktive 2006/126/ES Evropskega parlamenta in Sveta o vozniških dovoljenjih
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2006/126/ES Evropskega parlamenta in Sveta z dne 20. decembra 2006 o vozniških dovoljenjih (1) in zlasti člena 8 Direktive,
   ob upoštevanju naslednjega:
   
               (1)
            
            
               Priloga I k Direktivi 2006/126/ES določa vzorec, na podlagi katerega morajo države članice uvesti nacionalna vozniška dovoljenja. Zaradi začetka veljavnosti Lizbonske pogodbe dne 1. decembra 2009 je na vozniškem dovoljenju namesto izraza „Skupnost“ treba uporabljati izraz „Evropska unija“. Prav tako je treba vzorec posodobiti v skladu s pridružitvijo Bolgarije in Romunije Evropski uniji.
            
         
               (2)
            
            
               V skladu s Prilogo I Direktive 2006/126/ES mora vzorec vozniškega dovoljenja Evropske unije navajati kategorijo vozila, ki ga imetnik lahko vozi.
            
         
               (3)
            
            
               Vzorec vozniškega dovoljenja Evropske unije je treba posodobiti v skladu z novimi kategorijami vozil, ki jih uvaja Direktiva 2006/126/ES. To velja zlasti za vozniška dovoljenja za kategorijo AM (mopedi) in kategorijo A2 (motorna kolesa), ki so bila uvedena in se bodo začela uporabljati 19. januarja 2013. Zato je vzorec vozniškega dovoljenja Evropske unije treba prilagoditi.
            
         
               (4)
            
            
               Direktivo 2006/126/ES je zato treba ustrezno spremeniti.
            
         
               (5)
            
            
               Države članice naj za svoje lastne potrebe in v interesu Unije izdelajo lastne tabele, v katerih bo karseda podrobno prikazana korelacija med to Direktivo in ukrepi za prenos, ter naj te tabele objavijo.
            
         
               (6)
            
            
               Ukrepi, predvideni s to direktivo, so v skladu z mnenjem Odbora za vozniška dovoljenja –
            
         SPREJELA NASLEDNJO DIREKTIVO:
   Člen 1
   Priloga I k Direktivi 2006/126/ES se spremeni v skladu s Prilogo.
   Člen 2
   Prenos
   1.   Države članice sprejmejo in objavijo zakone in druge predpise, potrebne za uskladitev s to direktivo, najpozneje do 30. junija 2012. O tem takoj obvestijo Komisijo.
   Ti predpisi se začnejo uporabljati z 19. januarjem 2013.
   Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Države članice določijo način sklicevanja.
   2.   Države članice sporočijo Komisiji besedila temeljnih določb predpisov nacionalne zakonodaje, sprejetih na področju, ki ga ureja ta direktiva.
   Člen 3
   Ta direktiva začne veljati dvajseti dan po objavi v Uradnem listu Evropske unije.
   Člen 4
   Ta direktiva je naslovljena na države članice.
   
      V Bruslju, 28. novembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 403, 30.12.2006, str. 18.
   
      PRILOGA
      Priloga I k Direktivi 2006/126/ES se spremeni:
      
                  1.
               
               
                  Naslov se nadomesti z naslednjim:
                  „DOLOČBE V ZVEZI Z VZORCEM VOZNIŠKEGA DOVOLJENJA EVROPSKE UNIJE“
               
            
                  2.
               
               
                  V točki (1) se besede „vzorca vozniškega dovoljenja Skupnosti“ nadomestijo z besedami „vzorca vozniškega dovoljenja Evropske unije“.
               
            
                  3.
               
               
                  V točki (3) se točka (c) nadomesti z naslednjim:
                  
                              „(c)
                           
                           
                              oznako države članice, ki je izdala dovoljenje, natisnjeno v negativu v modrem pravokotniku in obkroženo z dvanajstimi rumenimi zvezdami; oznake so naslednje:
                              B: Belgija
                              BG: Bolgarija
                              CZ: Češka
                              DK: Danska
                              D: Nemčija
                              EST: Estonija
                              GR: Grčija
                              E: Španija
                              F: Francija
                              IRL: Irska
                              I: Italija
                              CY: Ciper
                              LV: Latvija
                              LT: Litva
                              L: Luksemburg
                              H: Madžarska
                              M: Malta
                              NL: Nizozemska
                              A: Avstrija
                              PL: Poljska
                              P: Portugalska
                              RO: Romunija
                              SLO: Slovenija
                              SK: Slovaška
                              FIN: Finska
                              S: Švedska
                              UK: Združeno kraljestvo“.
                           
                        
            
                  4.
               
               
                  V točki (3), v zvezi s stranjo 1 vozniškega dovoljenja, se točka (e) nadomesti z naslednjim:
                  
                              „(e)
                           
                           
                              besedilo „vzorec Evropske unije“ v jeziku(-ih) države članice, ki je izdala dovoljenje, in besedilo „Vozniško dovoljenje“ v ostalih jezikih Evropske unije, natisnjeno v rožnati barvi tako, da tvori ozadje dovoljenja:
                              
                                           
                                       
                                       
                                          Свидетелство за управление на МПС
                                       
                                    
                                           
                                       
                                       
                                          Permiso de Conducción
                                       
                                    
                                           
                                       
                                       
                                          Řidičský průkaz
                                       
                                    
                                           
                                       
                                       
                                          Kørekort
                                       
                                    
                                           
                                       
                                       
                                          Führerschein
                                       
                                    
                                           
                                       
                                       
                                          Juhiluba
                                       
                                    
                                           
                                       
                                       
                                          Άδεια Οδήγησης
                                       
                                    
                                           
                                       
                                       
                                          Driving Licence
                                       
                                    
                                           
                                       
                                       
                                          Permis de conduire
                                       
                                    
                                           
                                       
                                       
                                          Ceadúas Tiomána
                                       
                                    
                                           
                                       
                                       
                                          Patente di guida
                                       
                                    
                                           
                                       
                                       
                                          Vadītāja apliecība
                                       
                                    
                                           
                                       
                                       
                                          Vairuotojo pažymėjimas
                                       
                                    
                                           
                                       
                                       
                                          Vezetői engedély
                                       
                                    
                                           
                                       
                                       
                                          Liċenzja tas-Sewqan
                                       
                                    
                                           
                                       
                                       
                                          Rijbewijs
                                       
                                    
                                           
                                       
                                       
                                          Prawo Jazdy
                                       
                                    
                                           
                                       
                                       
                                          Carta de Condução
                                       
                                    
                                           
                                       
                                       
                                          Permis de conducere
                                       
                                    
                                           
                                       
                                       
                                          Vodičský preukaz
                                       
                                    
                                           
                                       
                                       
                                          Vozniško dovoljenje
                                       
                                    
                                           
                                       
                                       
                                          Ajokortti
                                       
                                    
                                           
                                       
                                       
                                          Körkort;“
                                       
                                    
                        
            
                  5.
               
               
                  V točki (3), v zvezi s stranjo 2 vozniškega dovoljenja:
                  
                              —
                           
                           
                              se točki (a)10 in (a)11 nadomestita z naslednjim:
                              
                                          „10.
                                       
                                       
                                          datum prve izdaje za vsako kategorijo (ta datum se mora ponoviti na novem dovoljenju pri kasnejši nadomestitvi ali zamenjavi); vsak del datuma se zapiše z dvema ciframa in v naslednjem zaporedju: dan.mesec.leto (DD.MM.LL);
                                       
                                    
                                          11.
                                       
                                       
                                          datum izteka veljavnosti za vsako kategorijo; vsak del datuma se zapiše z dvema ciframa in v naslednjem zaporedju: dan.mesec.leto (DD.MM.LL);“
                                       
                                    
                        
                              —
                           
                           
                              se v točki (a)(12) v prvi alinei besede „usklajene kode Skupnosti“ nadomestijo z besedami „usklajene kode Evropske unije“.
                           
                        
                              —
                           
                           
                              se v točki (a)(12) koda 95 nadomesti z naslednjim:
                              
                                 
                                             „95
                                          
                                          
                                             Voznik, ki je imetnik spričevala o strokovni usposobljenosti, izpolnjuje obveznost strokovne usposobljenosti, predvidene v Direktivi 2003/59/ES do … [npr.: 95(01.01.12)]“
                                          
                                       
                           
                        
                              —
                           
                           
                              se točka (b) nadomesti z naslednjim:
                              
                                          „(b)
                                       
                                       
                                          pojasnilo naslednjih oštevilčenih rubrik, ki so na straneh 1 in 2 dovoljenja: 1, 2, 3, 4(a), 4(b), 4(c), 5, 10, 11 in 12;
                                          Če država članica želi vnesti zapise v enem od uradnih jezikov, ki ni eden od naslednjih jezikov: angleški, bolgarski, češki, danski, estonski, finski, francoski, grški, italijanski, latvijski, litovski, madžarski, malteški, nemški, nizozemski, poljski, portugalski, romunski, slovaški, slovenski, španski in švedski, brez poseganja v določbe te priloge izdela dvojezično različico dovoljenja, v kateri uporabi enega od zgoraj navedenih jezikov;“
                                       
                                    
                        
                              —
                           
                           
                              se v točki (c) besede „vzorcu dovoljenja Skupnosti“ nadomestijo z besedami „vzorcu vozniškega dovoljenja Evropske unije“.
                           
                        
            
                  6.
               
               
                  se v točki 4 doda naslednja točka (c):
                  
                              „(c)
                           
                           
                              Podatki, navedeni na sprednji in zadnji strani kartice, morajo biti berljivi s prostim očesom in zapisani z uporabo velikosti znakov 5 točk za navedbe 9 do 12 na zadnji strani.“
                           
                        
            
                  7.
               
               
                  Vzorec vozniškega dovoljenja Skupnosti se nadomesti z naslednjim:
                  „VZOREC VOZNIŠKEGA DOVOLJENJA EVROPSKE UNIJE
                  
                  
                     Stran 1
                  
                  
                     
                  
                     Stran 2
                  
                  
                     “
               
            
                  8.
               
               
                  Vzorčni primer dovoljenja se črta.